b'\n_START_ARTICLE_\nSynanthedon\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (vingespenn 11-33 mm for de artene som forekommer i Norge), slanke, m\xc3\xb8rke glassvinger. Forvingene er smale og glassklare med m\xc3\xb8rk fremkant, en stor, m\xc3\xb8rk diskflekk og ofte spredte, oransje skjell. Hannens antenner er kledt med fine h\xc3\xa5r. Bakkroppen er slank, oftest med r\xc3\xb8de eller gule tverrb\xc3\xa5nd. Bakerst har den en stor haledusk. Beina er forholdsvis lange og kraftige.\n_START_SECTION_\nLevevis\n_START_PARAGRAPH_\nLarvene lever inne i stammene p\xc3\xa5 ulike busker og tr\xc3\xa6r. De bruker ett til tre \xc3\xa5r p\xc3\xa5 utviklingen. De voksne sommerfuglene flyr om dagen, men man ser dem sjelden. Derimot kan de lett lokkes med feromoner.'